**Szám:** 1-10/2020. 3. sz. napirendi pont

**Előterjesztés**

Zalaszentgrót Város Önkormányzata Képviselő-testületének

2020. szeptember 24-i rendes, nyilvános ülésére

**Tárgy:** A Keszthelyi Hivatásos Tűzoltóparancsnokság 2019. évi tevékenységéről szóló beszámoló elfogadása

**Tisztelt Képviselő-testület!**

A tűz elleni védekezésről, a műszaki mentésről és a tűzoltóságról szóló 1996. évi XXXI. törvény „A tűzoltóság” című V. fejezete rendelkezik az egyes tűzoltó szervezetek (hivatásos tűzoltóság, önkormányzati tűzoltóság, önkéntes tűzoltó egyesület stb.) jogállásáról és működésük alapvető szabályairól.

A törvény 30. § (5) bekezdése értelmében a tűzoltó parancsnok vagy kijelölt helyettese évente beszámol a hivatásos tűzoltóság működési területén működő települési önkormányzat képviselő-testületének a település tűzvédelmi helyzetéről, a tűzvédelem érdekében tett intézkedésekről és az azzal kapcsolatos feladatokról.

A fenti előírásnak megfelelően a Keszthelyi Hivatásos Tűzoltóparancsnokság *– mint a Zala Megyei Katasztrófavédelmi Igazgatóság Keszthelyi Katasztrófavédelmi Kirendeltségének közvetlen irányítása alatt működő szerv –* vezetője elkészítette a 2019. évi tűzvédelmi tevékenységről szóló beszámolót (1. sz. melléklet), valamint annak függelékeként az elmúlt évi vonulási adatokat tartalmazó kimutatást.

A beszámolóból az alábbiakat kívánom kiemelni: A Keszthelyi Hivatásos Tűzoltóparancsnokság szakmai felügyelete alatt kettő önkormányzati tűzoltóság működik, a Zalaszentgróti, valamint a Sümegi Önkormányzati Tűzoltóság. A Keszthelyi Hivatásos Tűzoltóparancsnokságnak 14 önkéntes tűzoltó egyesülettel *–* köztük a Zalaszentgróti Önkormányzati Tűzoltósággal *–* áll fenn együttműködési megállapodása, amelynek kapcsán az együttműködés jó színvonalúnak értékelhető.

Mind a tavalyi évben, mind pedig a jövőre vonatkozóan fontos célkitűzésként került meghatározásra az önkéntes tűzoltó egyesületek munkájának segítése, illetve szakmai tudásának fejlesztése; a közösségi szolgálatot ellátó diákok fogadása és megfelelő feladatokkal való ellátása, valamint a lakossággal való kapcsolattartás és az önkormányzatokkal való együttműködés ápolása.

A Gazdasági és Városfejlesztési Bizottság az előterjesztést a 2020. szeptember 17-i ülésén megtárgyalta, az 45/2019. (IX. 17.) számú határozatával elfogadta, és a Képviselő-testület részére elfogadásra javasolta.

Kérem a T. Képviselő-testületet, hogy az előterjesztést szíveskedjen megtárgyalni, majd azt követően az alábbi határozati javaslatot elfogadni.

**Határozati javaslat**

Zalaszentgrót Város Önkormányzatának Képviselő-testülete a Keszthelyi Hivatásos Tűzoltóparancsnokság 2019. évi tűzvédelmi tevékenységéről szóló beszámolót az előterjesztés 1. számú melléklete szerinti tartalommal elfogadja.

A Képviselő-testület felkéri a jegyzőt, hogy a döntésről a Keszthelyi Hivatásos Tűzoltóparancsnokság vezetőjét a határozati kivonat megküldésével értesíteni szíveskedjen.

Határidő: 2020. szeptember 30.

Felelős: Dr. Simon Beáta jegyző

**Zalaszentgrót**, 2020. szeptember 07.

**Baracskai József**

polgármester

A határozati javaslat a törvényességi előírásnak megfelel.

**Dr. Simon Beáta**

jegyző