**Szám:** 1-10/2020. 10. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2020. szeptember 24-i rendes, nyilvános ülésére**

**Tárgy**: Tájékoztatás az Agrár-logisztikai központ (hűtőház) próbaüzeméről

**Tisztelt Képviselő-testület!**

Zalaszentgrót Város Önkormányzata a TOP-1.1.3-15-ZA1-2016-00002 azonosító számú projekt keretében a Déli iparterületen alakította ki azon hűtőházat, amely a helyi termelőknek a termelést követő műveletekhez nyújt piacra jutást segítő agrár-logisztikai szolgáltatást.

Az elkészült infrastruktúra műszaki átadása 2019. december hónapjában megtörtént, azóta üzemeltetés rendszerének kidolgozásával kapcsolatban több előzetes igényfelmérést is lefolytattunk a zöldség-, illetve a tőkehús termékpályán mozgó vállalkozásokkal.

Az üzemeltetési koncepció kidolgozását nehezíti, hogy azonos vagy hasonló paraméterekkel rendelkező (alapterület, hűtött helyiségek belmagassága, hűtési rendszer) hűtőházat nem találtunk, így a várható üzemeltetési költségek nagyságának becsléséhez adatokkal nem rendelkezünk.

2020. augusztus 27-én Tamás Gyula, 8790 Zalaszentgrót Hegyalja út 2. szám alatti őstermelő kérelemmel fordult hivatalomhoz, hogy az idei évben az almatermésben jelentkezett terméskiesés, illetve a piaci kilátásokban lévő problémákra tekintettel a korábbi években igénybevett – 25 km távolságra lévő – hűtőház használatánál jelentkező szállítási költségeket nem áll módjában viselni, és a meglévő hűtőház kapacitást felhasználva – ezen bizonytalanságok elhárításában – legyen segítségére Zalaszentgrót Város Önkormányzata.

A fenti megkeresésre hivatkozva – Zalaszentgrót Város Önkormányzata Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI. 27.) önkormányzati rendeletének 23.§ b) pontjában kapott felhatalmazás alapján – akceptáltam Tamás Gyula 8790, Zalaszentgrót Hegyalja út 2. szám alatti, őstermelőként nyilvántartott lakos kérelmét, és engedélyeztem számára, hogy a 8790, Zalaszentgrót, belterület 1397/5 hrsz-ú ingatlanon kialakításra került Tároló- és Hütőcsarnokban az általa megtermelt terményt (alma) 2020. szeptember 01. napjától kezdődően 2020. szeptember 30. napjáig raktározza. Ezen időszak próbaüzemnek tekintendő, amellyel a jövőbeli üzemeltetési koncepció kidolgozásához elengedhetetlenül fontos információk birtokába jutunk, mivel a felmerülő költségek vonatkozásában tényadatok állnak majd rendelkezésre a próbaüzem elteltével.

A hűtőház próbaüzemre történő birtokba adása – a közmű mérőórák adatainak rögzítésével – megtörtént. A gazdálkodóval való kapcsolattartás folyamatos.

A próbaüzem alatt rögzítésre kerülő üzemeltetési adatok megalapozzák a kidolgozásra kerülő üzemeltetési koncepciót, és alapjául szolgálnak a Tároló- és Hütőcsarnok nyílt, átlátható és megkülönböztetés-mentes alapon lebonyolításra kerülő használatba adásának.

A próbaüzem lezárását követően rendelkezésre álló információk alapján a Tároló- és Hűtőcsarnok hasznosítására vonatkozó pályázati feltételrendszer kialakítása és a pályáztatás lefolytatása megvalósítható.

A Gazdasági és Városfejlesztési Bizottság az előterjesztést a 2020. szeptember 17–i ülésén megtárgyalta, a 42/2020. (IX.17.) számú határozatával elfogadta, és a Képviselő-testületnek elfogadásra javasolja.

Kérem a Tisztelt Képviselő-testületet, hogy az előterjesztést szíveskedjen megtárgyalni, majd az alábbi határozati javaslatot elfogadni.

**Határozati javaslat:**

Zalaszentgrót Város Önkormányzata Képviselő-testülete – Zalaszentgrót Város Önkormányzata Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI. 27.) önkormányzati rendeletének 23.§ b) pontjában kapott felhatalmazás alapján Zalaszentgrót Város Polgármestere által engedélyezett – a TOP-1.1.3-15-ZA1-2016-00002 azonosítószámú, „*Agrárlogisztikai központ Zalaszentgróton”* című projekt keretében a Zalaszentgrót, belterület 1397/5 hrsz-ú ingatlanon kialakításra került Tároló- és Hűtőcsarnok 2020. szeptember 01. napjától 2020. szeptember 30. napjáig tartó próbaüzeméről szóló tájékoztatást tudomásul veszi és egyetért azzal, hogy 2020. október 31. napjáig a Tároló- és Hűtőcsarnok hasznosítása a fenti formában és módon valósuljon meg.

Zalaszentgrót Város Önkormányzata felhatalmazza a polgármestert a Tároló- és Hűtőcsarnok hasznosítására vonatkozó pályázati eljárás feltételeinek kidolgozására, valamint a pályázati eljárás lebonyolítására.

Határidő**:** 2020. október 15. .

Felelős**:** Baracskai József polgármester

**Zalaszentgrót**, 2020. szeptember 14.

**Baracskai József**

polgármester

A határozati javaslat a törvényességi előírásnak megfelel.

**Dr. Simon Beáta**

jegyző